Tårnseilerne

Operaball

Operaballet i Oslo har vekselvis blitt kalt Rokokkoball (1988), Mozartball (1989), Pariserball (1990,1991) Skuddårsball (1992), Christiania Soirée (1995), Wienerball (1998), og Maskeball, men omtales oftest som Operaballene. I 1988-2007 var Operaballene på folketeaterbygningen, fra 2008-2010 var det på den nye norske opera på Bjørvika.
Operaballet har gjennomgått flere komitégenerasjoner og har vekselvis blitt ledet av Bjørn Einar Sakseid (initiativtager (1986–1988) og mentor), Tormod Carlsen og Christopher M. Brown (1989), Tone Dahl (1990), Beatrice Johnson (1991), Jo Siri Ekgren og Kristin Kranstad (1992–98), Lise Tveit og Liv Seljord (1999), Ingunn Hjertaas (2000), Gjørill Songvoll (2004–2011) og Riikka Aubert, Karina Birkeland Lome og Hilde Maren Schjager (2012 -).
Operaballkomitéen valgte fra 2005-10 å bruke navnet Kulturentusiastene, og produserte Operaballene i Gamle Logen frem til 2011. Leder Gjørill Songvoll stiftet Oslo Operafestival med Operaballet som avslutningsball. Leder Gjørill Songvoll mottok Oslo bys kunstnerpris 2008. I 2011 ble Kulturentusiastene formelt nedlagt, og Operaballet 2012 ble arrangert i navnet Tårnseilerne igjen.

Klokkespill

Fra 2014 har Oslo Operaball vært ledsaget av Klokkespill fra tårnet i Oslo rådhus. Fra 2016 er Oslo Operaball registrert som fast arrangement i kalenderen til Oslo kommune, Rådhuset. I 2016 ble det spilt polonaise fra klokkespillet i Oslo rådhus til karnevalsopptog ned Karl Johans gate og i 2017 vil Konsertklokkespill lyde fra både Oslo domkirke og Oslo rådhus.

Dovregubbens Hall

Konsertserien «Dovregubbens Hall» ble første gang produsert i Chateau Neuf i 1990, med Truls Mørk og Solveig Kringlebotn. I 1991 var Ole Edvard Antonsen og Eir Inderhaug solister.   
Tårnseilerne arrangerte konserten «Dovregubbens Hall» i Oslo Spektrum 2. oktober 1992 med Kringkastingsorkestret (og NRK-opptak); her var det deltagere fra 20 kor (600 sangere) og Truls Mørk og Solveig Kringlebotn som solister. Foreningen Tårnseilerne arrangerte konsertene «Dovregubbens Hall» i Chateau Neuf i samarbeide med Det Norske Studentersamfund i perioden 1994-1998.
Dovregubbens Hall ble arrangert i Grieghallen 1993-1997 med Bergen Filharmoniske orkester og NRK-opptak.

17. mai

Tårnseilerne ble i 1993 invitert av 17. mai-komitéen i Oslo til å tenke nytt om markeringer i Oslo sentrum på nasjonaldagen.
Tårnseilerne overtok festforestillingen til Oslo kommune etter Reidar Warme. Reidar Warme hadde arrangert 17. mai-konsertene 1969-1992, og Tårnseilerne produserte festforestillingene i Oslo Konserthus i 10 år frem til 2002. Fra 2003 overtok kommunen konseptet. De holder festforestilling i Oslo Konserthus kl. 16.00, familieforestilling med Oslo Symfoniorkester, solister, kor og dans. Tårnseilerne ordnet fra 1993 også underholdning ved 17. mai-komitéen sin lunsj.

Brosteinsball

Tårnseilerne stiftet i 1994 Brostensballet på Universitetsplassen i Karl Johans gate. Hver 17. mai kl.18.14 arrangeres norsk folkedans for nybegynnere og totalt uerfarne, der alle kan være med uansett ferdighetsnivå. Leikarringen i Bondeungdomslaget leder dansen, Songlaget synger og Østerdølenes Spelemannslag spiller. Brosteinsballet har siden 1995 blitt arrangert av BUL i Oslo.

Flaggutstilling

Flaggets utvikling ble brukt som gjennomangstema for å følge kronologien ved 17. mai konserten i 1996. I anledning 100-årsjubileet til det norske flagg i 1998 laget Tårnseilerne en utstilling om det norske flagg. Med flagg og plansjer ble historien vist på oppslagstavler på tre steder i Oslo Sentrum. Utstillingen stod på Oslo rådhus 17.-24. mai 1998, og ble vist på Universitetsplassen samt Oslo Konserthus. Oversiktsplansjen fikk bred mediaomtale i desember 1998 og ble gjengitt i Dagsavisen. Flaggplansjene ble senere samlet til et undervisningshefte og trykket. 1. utgave 1998, 2. opplag 2011

17. mai-spel

Foreningen Tårnseilerne mottok støtte fra stiftelsen Fritt Ord til å produsere et manus til teateroppsetningen "17. mai-spillet 1814-1905" i 2012

1001 egg påske-egg og kunst på egg

I anledning Norsk Folkemuseums 100-årsjubileum tok Tårnseilerne på seg å lage et familiearrangement som en utstilling. Jubileumsutstillingene skulle begynne i juni 1994, og Tårnseilerne valgte å lage påskearrangement i forkant, med påske-egg som tema. Påske-egg samlingen og påske-aktivitetene satt publikumsrekord ved Norsk Folkemuseum åpningsdagen 27. mars 1994. Samlingen 1001 egg har siden vært utstilt ved 1000-års jubileet i Trondheim (1997), ved Nasjonalt Kunstindustrimuseum, i Grieghallen (2000), ved Sølvberget Kulturhus (2001), i Hovedbygningen på Bygdøy Folkemuseum (2002), i foajéen på Det norske teater (1995 og 1996), i teatersalen til BUL, Rosenkrantz gate (1998) på Nordenfjeldske Kunstindustrimuseum (1999), på Galleri Festiviteten ved Eidsvollsbygningen (2007) og på Universitetet i Oslo, zoologisk museum på Tøyen (2003). Utstillingen var den best besøkte ved 1000-års jubileet i Trondheim. Ved Nasjonalt kunstindustrimuseum satt utstillingen tidenes publikumsrekord og har i alt blitt sett av over 120 000 besøkende.

Det norske flagg

I anledning 100-årsjubileet til det norske flagg i 1998 laget Tårnseilerne flaggutstilling om det norske flaggs historie som stod på Universitetsplassen, i Oslo rådhus og på Oslo Konserthus 1998. Flaggplansjene ble senere samlet til et undervisningshefte og trykket. 1. utgave 1998 2. opplag 2011

Draktsamling

Siden 1990 har Tårnseilerne holdt sykurs med foredrag om stilhistoriske antrekk. Ved å lage årlige anledninger til å bruke kostymer, har Tårnseilerne og deltagerne på Operaball opparbeidet en betydelig samling historiske antrekk. Operaballkostymer er blitt vist ved påskeutstillingene fordi kostyme og maskerade markerer inngangen til fasten, mens påske-eggene lages i slutten av fasten. Operaballkostymer sydd av Olaug Berg ble vist i foajéen i Norsk Folkemusem ved utstillingen "1001 egg" i 2003. Tårnseilerne har ofte opptrådt i media i stilhistoriske antrekk.

Maskesamling

Operaballet er i maskeradetradisjonen og på 1990-tallet ble det holdt årlige maskekurs, med utgangspunkt i ansiktsavstøpning i gipsbånd. Masker i andre materialer ble støpt på gipsavtrykk, herunder lærmasker og papier mâché. I 1997 holdt Tårnseilerne videregående kurs i venezianske masker med gesso. Til Operaballet i 1998 ble det importert ca 70 masker fra Venezia til Operaballet. Tårnseilerne har også holdt foredrag om venezianske masker.

Dans og koreografi

Oslo Operaball har benyttet mellom 40 og 70 ulike koreografier laget av Reidar Warme til musikk fra Opera og folkedans. Arkivet fra Norges første lektor i dans med opptegnelser er overdratt til foreningen.taroiGGrn,ci u

Kor og konserter

Tårnseilerne har laget konserter med i alt 30 kor i Oslo. I juni 1992 tok de imot Trondheimsstudentenes sangforeninger og symfoniorkester med konsert i Universitetets aula. Studentene var på turneen "Brede Seil" og skulle seile til Færøyene med Statsraad Lehmkuhl. Etter møte med de svenske kortradisjonene arrangerte Tårnseilerne seks Kör med Kör-konserter med Carl Martin Bellmann-koret fra Karlstad i Chateau Neuf og Gamle Festsal. Høsten 1993 produserte Tårnseilerne 9 konserter for Oslo Domkor. Sangvinerne, den norske studentersangforening og Chorus Mixtus er blant korene som har opptrådt i den Gamle Logen.